**INFORMACIJE O CENTRU IZVRSNOSTI ZA LIKOVNU UMJETNOST I KRATKI OPIS RADIONICA**

**Kome je namijenjen:**

* učenicima od 2. do 8. razreda OŠ te srednjoškolcima 1. do 4. razreda

**Odabir polaznika Centra**:

* prijava putem on –line obrasca
* testiranje likovnih sposobnosti, intervju te uvid u likovne radove koje učenici donose na provjeru

**Centar nudi:**

* rad u malim grupama i individualni pristup svakom polazniku
* razvoj samostalnosti, kreativnosti i povjerenja učenika u sebe i vlastita postignuća kroz suradnju, interakcije u grupi, izložbe, slobodu izbora, dozvolu kreativnosti da vodi projekte te mogućnost polaznika da eksperimentiraju i da pomiču granice
* poticanje radoznalosti, istraživanja, samostalnog stvaralaštva te kritičkog mišljenja
* priliku polaznicima da prošire svoje znanje o likovnim tehnikama, likovnim načelima oblikovanja, osnovama grafičkog i modnog dizajna, multimediji kroz diferencirane napredne programe i multidisciplinarni pristup
* široki izbor primjene likovnih tehnika i mnoge forme vizualnih i izvedbenih umjetnosti kroz aktivnosti kao što su crtanje, slikanje, keramika, modeliranje, grafičke tehnike, fotografija, grafički dizajn, textil art, modni dizajn, dizajn nakita, fotografija, multimedija i slično
* razvoj i usavršavanje crtačkih i slikarskih tehnika i metoda, modeliranja, osnove grafike i modnog dizajna te multimedije
* suradnju različitih institucija i organizacija (muzeja i galerija) unutar i izvan obrazovnog sustava

**Program Centra:**

* **Mali dizajner početnik** - za učenike 2.,3. i 4. razreda OŠ(44 sati)
* **Crtam, modeliram i kreiram** - za učenike 3. i 4. razreda OŠ (44 sati)
* **Kreativna stvaraonica**  -za učenike 4. i 5. razreda OŠ (60 sati)
* **Likovna maštaonica** – za učenike 5. i 6. razreda (60 sati)
* **Primjenjena likovna maštaonica** – za učenike 7. i 8. razreda (60 sati)
* **Srednjoškolska kreativa** - za polaznike srednje škole(60 sati)
* **Srednjoškolska multi kreativa**- za polaznike srednje škole(60 sati)

Kratki opis radionica:

**Mali dizajner početnik**  (44 sati)

* Broj polaznika: 10-12

 Namijenjena je učenicima u dobi od 8 do 10 godina, novim polaznicima. Polaznici rade u maloj grupi koja omogućuje individualni rad, socijalizaciju, potiče ih se na inovativno i kreativno razmišljanje te izražavanje. Uz različite mentore prolaze crtačke i slikarske tehnike, plastično oblikovanje (modeliranje) te osnove grafičkog i modnog dizajna kroz različite motive i teme.

**Crtam, modeliram i kreiram** (44 sati)

* Broj polaznika: 10-12

Namijenjena je učenicima koji su završili s prvom godinom te nastavljaju rad u Centru izvrsnosti za likovnu umjetnost u dobi 9 - 10 godina. S učenicima se radi individualno na proširivanju znanja iz crtačkih, slikarskih, kiparskih tehnika te na razvoju njihovih ideja iz osnova grafičkog i modnog dizajna.

**Kreativna stvaraonica** (44 sati)

* Broj polaznika: 10-12

Nakon prve i druge godine u kojima su stekli kompetencije iz osnova grafičkog i modnog dizajna te likovnih tehnika slijedi sljedeći korak u radu s učenicima a to je proces rada koji kreće od razvoja likovne ideje do realizacije (razvoj koncepta). Učenici rade na kompleksnijim istraživačkim zadacima gdje primjenjuju svoje vještine u području likovne umjetnosti i dizajna kao i na razvijanju poduzetničke ideje kroz suradnju s Centrom izvrsnosti za poduzetništvo.

**Likovna maštaonica**  (60 sati)

* Broj polaznika: 10-12

Polaznici ove skupine razvijaju likovni rukopis kroz različite crtačke i slikarske tehnike. Kreativnost i likovno izražavanje polaznika te poticanje na eksperimentiranje tehnikama kroz kompleksnije zadatke kao što su - crtanje i slikanje prema promatranju motiva, vježbe viziranja, pravilnog smještaja u format. Važan aspekt unutar ove skupine je i socijalizacija te multidisciplinarni pristup s diferenciranim programom.

**Primijenjena Likovna maštaonica** (60 sati)

* Broj polaznika: 10-12

Polaznici ove skupine rade na crtanju i slikanju kompleksnih kompozicija prema promatranju. Kombiniraju znanje likovnog jezika i usavršavaju crtački i slikarski rukopis kroz različite kreativne zadatke. Objedinjuju znanja i na inovativan način stvaraju nove likovne radove u različitim područjima vizualnih umjetnosti kao što su : oblikovanje plakata, tipografija i ilustracija. Koriste različite tehnike i načela oblikovanja i primijenjuju ih na osobnom likovnom izričaju kako bi stvorili vlastiti likovni rukopis.

* **Srednjoškolska kreativa** (60 sati)

Polaznici ove skupine u radu na većim formatima razvijaju svoj crtački i slikarski rukopis. Upoznaju se s osnovama fotografije te kombiniraju crtačke i slikarske tehnike s multimedijom. Kroz zadatke multimedije istražuju likovne pojmove te eksperimentiraju s kombiniranim tehnikama.

* **Srednjoškolska multi kreativa** (60 sati)

Polaznici ove skupine rade na kompleksnijim likovnim zadacima gdje razvijaju svoje ideje kroz različite crtačke i slikarske zadatke te zadatke multimedije. Prema likovnoj ideji biraju formate papira te kombiniraju crtačke i slikarske tehnike prema vlastitom afinitetu. Kroz mentorski rad usavršavaju svoje znanje o fotografiji te radu u računalnim vektorskim i rasterskim programima.

**Godina osnivanja:**
2018.

**Sjedište:**
Srednja strukovna škole Varaždin
B. Plazzeriano 4, Varaždin

**Elektronička adresa:**
likovna-umjetnost@civz.hr

**Voditeljica centra:**
Nikolina Vlahek Canjuga (Srednja strukovna škola Varaždin)

**Mentori:**
Ana Detoni (Srednja strukovna škola)
Ana Goričanec (Srednja strukovna škola)
Vedran Ivanković (Srednja strukovna škola)
Marijan Janković (Srednja strukovna škola)
Daria Kopjar( Srednja strukovna škola)
Sandra Pokos (Srednja strukovna škola)
Mateja Rusak (Srednja strukovna škola)
Monika Rusak (Creative Visuals Production)

Iva Vukotić (Gospodarska škola Varaždin)